ফাঁড়ির ইনচার্জ আনিছুর রহমান জানান, সোমবার বিকেল সাড়ে ৪ টার দিকে কৈগাড়ী বাইতুল আতিক জামে মসজিদের সামনে একজন অপরিচিত লোক নিজেকে কৈগাড়ী পুলিশ ফাঁড়ির ইনচার্জ বলে পরিচয় দিচ্ছে এমন গোপন সংবাদের ভিত্তিতে ফোর্সসহ ঘটনাস্থলে পৌছিলে পুলিশের উপস্থিতি টের পেয়ে পালানোর চেষ্টা করলে স্থানীয় জনগনের সহায়তায় তাকে গ্রেফতার করা হয়। এসময় তার ব্যবহৃত নীল রংয়ের এ্যাপাচি আরটিআর মটরসাইকেল, বিদেশী চাকু ও তার ছবি সম্বলিত কৈগাড়ী পুলিশ ফাঁড়ির ইনচার্জ আনিছুর রহমান লেখা একটি ভিজিটিং কার্ড উদ্ধার করা হয়। তিনি আরো জানান, জুবায়ের সবিজ একজন পেশাদার ছিনতাইকারী। সে পুলিশ কর্মকর্তার পরিচয় দিয়ে পুলিশের ভিজিটিং কার্ডে নিজের ছবি ব্যবহার করে কখনো কৌশলে, কখনো অস্ত্র বা চাকুর ভয় দেখিয়ে শহরের বিভিন্ন স্থানে ছিনতাই করে আসছিল। এঘটনায় পেনাল কোড আইনের ১৭০/১৭১ এবং ১৮৭৮ সালের অস্ত্র আইনের ১৯(চ) ধারায় মামলা (মামলা নং-১৫) দায়ের করা হয়েছে।